Period: Old Babylonian
Genre: Literary
Transliteration:
<SURFACE>
kug {d}inana-ka a-la-ni-gin₇ bi₂-in-du₃
hur-saŋ {d}ebih{ki}ke₄ im-ma-gub gu₃ mu-un-na-de₂-a
hur-saŋ il₂-la-zu-še₃ sukud-da-zu-še₃
sag₉-ga-zu-še₃ sig₇-ga-zu-še₃
{tug₂}ba kug-ga mur₁₀-ra-zu-še₃
an-ne₂ šu si sa₂-zu-še₃
kiri₃ ki-zu nu-ub-teŋ₃-a-zu-še₃
sum₄ sahar-ra nu-mu-un-ra-ab-ur₃-ra-zu-še₃
mu-ug₅-ge-eš šag₄ sig₉-ga mu-un-sig₉-ga
am-si-gin₇ si-za mi-ni-ib₂-dab₅-be₂
am gal-gin₇ a₂ gur₄-gur₄-ra-a-gin₇ ki mu-un-na-ši-ib₂-us₂
...a₂ mah-zu-še₃ ba-e-šub hul gig mu-ri-ib₂-us₂
...ra ba-ni-in-si
...ba-ni-in-ŋar
<SURFACE>
...gud₃ im-ma-ni...
...ku-kur silim zid-de₃...
a-a-ŋu₁₀ {d}mu-ul-lil₂ šag₄ kur-kur-ra-ke₄ ni₂ gal...
a₂ zid-da-ŋu₁₀ {ŋeš}tukul mi-ni-in...
a₂ gab₂-bu-ŋu₁₀ <unk> e <unk> <unk>...
mir {ŋeš}{gana₂}ŋušur zu₂ gal-gal-la kur...si...
e₂-gal mu-un-du₃ niŋ₂...
{ŋeš}gu-za mi-ni-in-gub...mi-ni-in...
kur-ŋar-ra ŋiri₂ ba-ta...an-šum₂
<unk>...mu-ra-an-šum₂
pi-li-pi-li...šu bala...ni-in-ak
kur-ra u₃-ma-ŋu₁₀ saŋ ba-an-šum₂
{d}ebih{ki} u₃-ma-ŋu₁₀ saŋ ba-an-šum₂
...gin₇...
a zig₃-ga-gin₇ e-bi ba-an-sur
kur-re u₃-ma-ŋu₁₀ im-ma-an-gub
{d}ebih{ki} u₃-ma-ŋu₁₀ im-ma-an-gub

Cuneiform:
<SURFACE>
𒆬𒀭𒈹𒅗𒀀𒆷𒉌𒁶𒉈𒅔𒆕
𒄯𒊕𒀭𒂗𒋾𒆠𒆤𒅎𒈠𒁺𒅗𒈬𒌧𒈾𒌤𒀀
𒄯𒊕𒅍𒆷𒍪𒂠𒃴𒁕𒍪𒂠
𒊷𒂵𒍪𒂠𒅊𒂵𒍪𒂠
𒌆𒁀𒆬𒂵𒌆𒊏𒍪𒂠
𒀭𒉌𒋗𒋛𒁲𒍪𒂠
𒅗𒆠𒍪𒉡𒌒𒋼𒀀𒍪𒂠
𒅾𒅖𒊏𒉡𒈬𒌧𒊏𒀊𒃡𒊏𒍪𒂠
𒈬𒂦𒄀𒌍𒊮𒋛𒂵𒈬𒌧𒋛𒂵
𒄠𒋛𒁶𒋛𒍝𒈪𒉌𒌈𒆪𒁉
𒄠𒃲𒁶𒀉𒆸𒆸𒊏𒀀𒁶𒆠𒈬𒌧𒈾𒅆𒌈𒍑
...𒀉𒈤𒍪𒂠𒁀𒂊𒊒𒅆𒌨𒍼𒈬𒊑𒌈𒍑
...𒊏𒁀𒉌𒅔𒋛
...𒁀𒉌𒅔𒃻
<SURFACE>
...𒌑𒆠𒋧𒂵𒅎𒈠𒉌...
...𒆪𒆳𒁲𒍣𒉈...
𒀀𒀀𒈬𒀭𒈬𒌌𒆤𒊮𒆳𒆳𒊏𒆤𒉎𒃲...
𒀉𒍣𒁕𒈬𒄑𒆪𒈪𒉌𒅔...
𒀉𒆏𒁍𒈬<unk>𒂊<unk><unk>...
𒂇𒄑𒃷𒃡𒅗𒃲𒃲𒆷𒆳...𒋛...
𒂍𒃲𒈬𒌧𒆕𒃻...
𒄑𒄖𒍝𒈪𒉌𒅔𒁺...𒈪𒉌𒅔...
𒆳𒃻𒊏𒄈𒁀𒋫...𒀭𒋧
<unk>...𒈬𒊏𒀭𒋧
𒉿𒇷𒉿𒇷...𒋗𒁄...𒉌𒅔𒀝
𒆳𒊏𒅇𒈠𒈬𒊕𒁀𒀭𒋧
𒀭𒂗𒋾𒆠𒅇𒈠𒈬𒊕𒁀𒀭𒋧
...𒁶...
𒀀𒍣𒂵𒁶𒂊𒁉𒁀𒀭𒋩
𒆳𒊑𒅇𒈠𒈬𒅎𒈠𒀭𒁺
𒀭𒂗𒋾𒆠𒅇𒈠𒈬𒅎𒈠𒀭𒁺